Omicron LIVE Updates: देश के 22 राज्यों में ओमिक्रॉन के 961मामले सामने आए हैं- स्वास्थ्य मंत्रालय
महाराष्ट्र, दिल्ली और गुजरात में संक्रमण के मामले तेजी से बढ़े हैं। वहीं राजस्थान में भी कोरोना के मामले बढ़ने के बाद नाइट कर्फ्यू लगा दिया गया है।
Omicron LIVE Updates: कोरोना के नए वेरिएंट ओमिक्रॉन के संक्रमण की रफ्तार देश में तेजी से फैलती जा रही है। इसके साथ ही देश में कोरोना की तीसरी लहर का खतरा भी मंडरा रहा है। ओमिक्रॉन के अब तक कुल 961 मामले सामने आ चुके हैं। महाराष्ट्र, दिल्ली और गुजरात में संक्रमण के मामले तेजी से बढ़े हैं। वहीं राजस्थान में भी कोरोना के मामले बढ़ने के बाद नाइट कर्फ्यू लगा दिया गया है। राजधानी दिल्ली में ओमिक्रॉन संक्रमण के चलते कोरोना के मामले तेजी से बढ़े हैं। बुधवार को यहां कोरोना के कुल 923 नए मामले सामने आए। वहीं राजधानी में येलो अलर्ट पहले ही जारी किया जा चुका है और पाबंदियां लागू की जा चुकी हैं। उधर मुंबई में भी ओमिक्रॉन का असर देखने को मिल रहा है। वहां भी कोरोना के मामले तेजी से बढ़ रहे हैं। 